**Practici benefice pentru mediu aplicabile în teren arabil**

**1. Teritorialitate**

● Național

Eco-schema se implementează la nivel național.

**2. Legături cu obiectivele specific și transversale**

**OS4 - Contribuția la atenuarea și adaptarea la schimbările climatice, precum și la energia durabilă**

**OS5 - Promovarea dezvoltării durabile și a gestionării eficiente a resurselor naturale, cum ar fi apa, solul și aerul**

**OS6 - Contribuția la protejarea biodiversității, îmbunătățirea serviciilor ecosistemice și conservarea habitatelor și a peisajelor**

**2.1 Codul domeniilor de referință din cadrul PAC**

 (a) Adaptarea la schimbările climatice, inclusiv acțiuni de îmbunătățirea rezilienței sistemelor de producție alimentara, precum si de creștere a diversității animalelor si plantelor, pentru o mai mare rezistenta la boli si la schimbările climatice;

(b) Prevenirea degradării solului, refacerea solului, îmbunătățirea fertilității solului si a gestionarii nutrienților si biocenoza solului;

(c) Protejarea biodiversității, conservarea sau refacerea habitatelor sau a speciilor, inclusive menținerea și crearea elementelor de peisaj sau a zonelor neproductive

**3. Nevoi identificate în PNS**

|  |  |
| --- | --- |
| **Cod** | **Titlu** |
| 02 | Asigurarea menținerii producției agricole concomitent cu îmbunătățirea performanțelor economice și creșterea veniturilor pentru fermele mici/ medii/ ferme de familie din cadrul OS1 |
| 03 | Creșterea gradului de reziliență a exploatațiilor agricole la impactul negativ al factoriilor climatici și asigurarea securității alimentare din cadrul OS1 |
| 014 | Creșterea gradului de sechestrare a carbonului pe terenuri agricole din cadrul OS4 |
| 020 | Adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității din cadrul OS6 |

**4. Indicatori de rezultat**

**IR.19 Îmbunătățirea și protejarea solurilor: Ponderea suprafeței agricole utilizate (SAU) vizate de angajamente care beneficiază de sprijin care sunt benefice pentru gestionarea solului, în vederea îmbunătățirii calității și a biocenozei solului (cum ar fi reducerea lucrărilor solului, acoperirea solului cu culturi, rotația culturilor inclusiv cu culturi de leguminoase).**

**IR.22 Gestionarea durabilă a nutrienților: Ponderea suprafeței agricole utilizate (SAU) vizate de angajamente care beneficiază de sprijin referitoare la îmbunătățirea gestionării nutrienților**

**5. Arhitectura măsurii, cerințe generale și specifice de eligibilitate**

Pentru a evita riscul practicării monoculturii care determină înmulțirea și răspândirea organismelor dăunătoare plantelor, precum și degradarea și sărăcirea solului cu anumite elemente nutritive, este recomandabil ca această ecoschemă să fie aplicabilă pe întreg teritoriul României.

Diversificarea culturilor în teren arabil contribuie la creșterea biodiversității, gestionarea durabilă a resurselor mediului, păstrarea capitalului natural și obținerea unor produse agricole sigure și de calitate superioară.

De asemenea, aceasta poate sa contribuie la atenuarea și adaptarea la schimbările climatice, cu precădere prin îmbunătățirea capacității de sechestrare a carbonului în sol.

Încurajează dezvoltarea durabilă și gestionarea eficientă a resurselor naturale, cum ar fi apa, solul și aerul, inclusiv prin reducerea dependenței de substanțele chimice.

De asemenea practicile promovate contribuie la: utilizarea eficientă a resursei de apă în sol; creșterea nutrienților din sol și plante; creșterea capacității solului și a plantelor de sechestrare a carbonului (în special în cazul culturilor proteaginoase înființate (soia)); creșterea numărului de culturi proteaginoase convenționale, în detrimentul celor modificate genetic provenite din importurile din state terțe, îmbunătățirea biotei solului și a calității aerului prin reducerea consumului de substanțe chimice în fertilizare și combatere, reducerea eroziunii solului pluviale și eoliene, scăderea consumului de combustibili.

În ceea ce privește practicile de agricultură conservativă de tipul „no-till” sau „minimum tillage”, acestea se referă la practica de stabilire a unei culturi cu tulburări minore ale solului. Există multe beneficii pe termen lung de la practicile fără cultivare, inclusiv: scăderea numărului de lucrări privind pregătirea patului germinativ, scăderea consumului de motorină, forță de muncă redusă, îmbunătățirea structurii și a biotei solului, creșterea materiei organice din sol, reducerea compactării solului, limitarea pierderilor de sol prin vânt sau eroziune pluvială, creșterea conținutului de umiditate a solului, o mai bună explorare a rădăcinilor culturii, menținerea populațiilor de insecte benefice, sporirea biodiversități și eficientizarea consumului de apă.

În esență, producția fără cultivare se referă la însămânțarea culturii direct în pământ, lăsând solul și reziduurile de plante nederanjate. Lăsând reziduurile vegetale, conținutul organic al solului va crește în mod natural. Păstrarea reziduurilor va ajuta, de asemenea, la prevenirea eroziunii solului. Scopul este de a păstra suficiente reziduuri pentru ca noua cultură să se poată stabili, dar eroziunea este controlată. În general, la un grad de 60-70% de acoperire a solului este necesară pentru a preveni eroziunea și a reține umiditatea solului.

Alta practica conservativă pentru mediu este cea de fertirigare care presupune administrarea nutrienților din îngrășămintele chimice cu apa de irigare, în special a substanței active azot, în concordanță cu perioada optimă, în funcție de stadiul de creștere și dezvoltare a plantelor. Administrarea se face cu respectarea Programului de acțiune pentru protecția apelor împotriva poluării cu nitrați proveniți din surse agricole aprobat prin HG nr. 964/2000. Prin administrarea Azotului în sol în funcție de fenofazele plantei, va creste eficiența efectului substanței active în procesul de dezvoltare al plantelor, astfel fermierilor le va fi mai lesne să se încadreze în limitele impuse de Directiva privind nitrații de 170 kg N s.a./ha.

**Beneficiarul:**

**- Se încadrează în categoria fermierilor activi (conform definiției naționale) în înțelesul articolului 4 din Regulamentul (UE) 2115/2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC);**

**• este beneficiar de BISS;**

**Suprafața eligibilă:**

**Eco-schema se aplică pe toate suprafețele de culturi în teren arabil, pe hectar. Totodată sunt eligibile suprafețele de teren necultivat (lăsat pârloagă) pe o perioada de maxim un an, întreținute în bune condiții agricole.**

**Condiții generale**

* Se angajează să respecte condițiile specifice eco-schemei;
* Trebuie să dețină o exploatației de minim 5 ha teren arabil, cu parcele de minim 0,3 ha;
* Trebuie să cultive **pe minim 5% din totalul terenului arabil declarat,** culturi anuale bogate în proteină vegetală/leguminoase, fixatoare de azot, care se pot recolta, precum: soia, mazăre de consum/furajeră, măzăriche, sparcetă, trifoi, facelia, fasole, fasoliță, ghizdei, năut, lupin, linte, bob, lucernă, arahide, amestecuri de leguminoase și graminee perene, rapiță, floarea soarelui.

**Condiții specifice:**

* **În cadrul tehnologiilor agricole în teren arabil benefice pentru mediu, fermierul trebuie să aplice la alegere două practici benefice pentru mediu, din cele patru de mai jos, după caz, în funcție de dotarea tehnologică de care dispune:**

1. Trebuie să aloce peste **3 %** din terenul arabil pentru elementele neproductive (inclusiv teren lăsat pârloagă). Pentru calcularea proporțiilor diferitelor culturi, suprafața acoperită de o cultură poate include elemente de peisaj care fac parte din suprafața eligibilă: arbori izolați, arbori în aliniament în cazul în care lățimea șirului de arbori măsurată la nivelul solului nu depășește 2 m, pe care nu se poate desfășura activitate agricola; în cazul perdelelor forestiere lățimea acestora poate fi de maxim 30 de metri.
2. **Să practice DIVERSIFICAREA culturilor prin înființarea a mai multor culturi pe terenul arabil, în funcție de suprafață, după cum urmează:**
* în cazul suprafețelor cuprinse **între 5 ha și 30 ha,** fermierul trebuie să cultive cel puțin două culturi diferite, iar cultura principală să acopere maximum 75% din terenul arabil;
* în cazul suprafețelor de peste **30 ha, fermierul trebuie să cultive** cel puțin trei culturi diferite, iar cultura principală poate să acopere maximum 75% din terenul arabil, respectiv două culturi preponderente să acopere împreună maxim 95% din terenul arabil;
* Indiferent de mărimea exploatației pentru care solicita sprijinul prin aceasta eco-schemă, în cazul în care suprafața de teren arabil este cultivată în proporție de peste 75% cu iarbă / plante erbacee / leguminoase, sau acoperită cu culturi aflate sub apă o mare parte a ciclului de producție, pe suprafața rămasă, cultura principală trebuie să ocupe maximum 80% din terenul arabil rămas.
* perioada care trebuie luată în considerare pentru calcularea proporțiilor de constituire a practicii de diversificare a culturilor în terenul arabil din cadrul exploatației este cuprinsa între mai — septembrie a anului de cerere;
* Suprafețele pe care se seamănă un amestec de semințe, indiferent de speciile incluse în amestec, sunt considerate acoperite cu o singură cultură.

**c. Să practice o tehnologie de agricultură de tip conservativ – “*No tillage sau minimum tillage”*** pe toată suprafața exploatației sau pe o parte a exploatației, caz în care, este eligibil doar pe suprafața exploatată sub această formă agrotehnică.

Pentru a deveni eligibil pe suprafața pe care nu practică o agricultură de tipul conservativ, fermierul este obligat să aplice practicile de diversificare, cu excepția cazului în care suprafața neacoperită de practica conservativă este mai mică de 5 hectare, caz în care nu mai este necesară diversificarea.

**d. Sa aplice practica de fertirigare rațională** – care presupune administrarea nutrienților cu apa de irigare, funcție de stadiul de creștere și dezvoltare a plantelor, pe toată suprafața exploatației sau pe o parte a exploatației, caz în care, este eligibil doar pe suprafața exploatată sub această formă agrotehnică.

**6. Identificarea elementelor de referință relevante**

|  |  |
| --- | --- |
| COD | DESCRIERE |
| GAEC relevante, cerințe statutare de management (SMR) și alte cerințe obligatorii stabilite de legislația națională și a Uniunii), după caz, descrierea obligațiilor relevante specifice în temeiul SMR și explicația cu privire la modul în care angajamentul depășește cerințele obligatorii.**Legătura cu GAEC-uri și SMR-uri**GAEC 3 – Interdicția de a incendia miriștileGAEC 7 - Rotația culturilor GAEC 8 – Procentaj minim dedicat elementelor neproductive  |

**7. Dimensiunea cuantumului**

|  |
| --- |
| Se acordă o plată anuală pe suprafața de teren arabil eligibila, suplimentară BISS, conform art. 31 alin. (7) lit. a din Regulamentul 2115/2021.Pentru perioada 2023 – 2027 cuantumul indicativ a fost calculat luând în considerare că suprafața determinată din IACS în anul 2020 a fost de 6.185.000 ha, care va reprezenta ținta indicativă de atins. Cuantumul eco-schemei va fi acordat în conformitate cu de art. 102 (2) din Regulamentul UE 2115/2021 *al Parlamentului European si al Consiliului de stabilire a normelor privind sprijinul pentru planurile strategice care urmează a fi elaborate de statele membre in cadrul politicii agricole comune (planurile strategice PAC) și finanțate de Fondul European de Garantare Agricolă (FEGA) si de Fondul European Agricol pentru Dezvoltare Rurala (FEADR) și de abrogare a Regulamentelor (UE)1305/2013 și (UE) 1307/2013 ale Parlamentului European și ale Consiliului*, care oferă posibilitatea statelor membre să majoreze sau să diminueze cuantumul unitar/ha, după caz (în funcție de suprafața eligibilă în anul de cerere respectiv). |

**8.** Conformitatea cu regulile OMC

Intervenția se încadrează în „cutia verde”, astfel cum este definită în Acordul OMC privind agricultura. Intervenția îndeplinește criteriile stabilite la punctul 12 din anexa 2 la acordul respectiv deoarece este pusă în aplicare în cadrul planului strategic PAC pentru perioada 2023-2027.

**9. Planificarea cuantumului unitar**

|  |  |  |  |  |  |  |
| --- | --- | --- | --- | --- | --- | --- |
| Grup de teritoriu | **Cuantum unitar planificat** | **Cod bugetar** | **Titlul cuantumului planificat** | **Tipul cuantumului unitar planificat** | **Explicati si justificari**  | **Indicator de rezultat** |
| **Practici benefice pentru mediu aplicabile in teren arabil** |  |  | Suprafața (ha) |  Plată suplimentară BISSEuro/ha |  | R 19 R 22 |
|  |  |  | 6.250.000 ha | 60 | cuantumul unitar indicativ |  |
|  |  |  | 5.013.190 ha | 74 | În cazul în care în primii ani, urmare a necesității crescute de acomodare cu noua măsura, va fi posibil să existe situația înregistrării unui număr scăzut de beneficiari. În acest caz cuantumul va crește.  |  |
|  |  |  | 7.000.000 ha | 53 | În cazul în care, se vor înregistra un număr crescut de beneficiari, respectiv hectare de teren arabil. În acest caz cuantumul va scădea. |  |